Zdeněk Ondrášek. Zdeněk Ondrašek (; 1988-yil 22-dekabrda tugʻilgan) — Chexiyalik professional futbolchi, Wisła Kraków va Chexiya terma jamoasida hujumchi sifatida oʻynaydi. Klublardagi faoliyati. Dynamo České Budějovice. Ondrášek oʻz faoliyatini 2007-yilda Janubiy Chexiyaning „Cheské Budejovice“ jamoasida boshlagan, 2009-yilda Čáslavda qisqa muddat ijarada oʻynagan. „Dynamo“ga qaytib kelgach, 2010—2011-yilgi Chexiya Birinchi Ligasida klubning eng yaxshi toʻpurarga aylandi. Tromsø IL. Ondrášek 2012-yilning mart oyida Norvegiyaning „Tromsø IL“ jamoasiga ijara asosida qoʻshildi. Liganing ochilish oʻyinida Ondrášek debyut oʻyinida zaxiradan maydonga tushdi va kuchli qorga qaramay, Fredrikstad FKga qarshi oʻyinning (1:0) yagona golini kiritdi. Asosiy tarkibdagi debyuti bir hafta oʻtgach, 4-aprel kuni Aalesunds FKga qarshi safarda boʻlib oʻtdi . Wisła Kraków. Ondrášek 2016-yilda Polsha birinchi divizioni Wisła Kraków jamoasiga oʻtdi va Ekstraklasada 66 oʻyinda maydonga tushib, 20 gol va 9 golli uzatmani amalga oshirdi. Shuningdek, Polsha kubogi doirasidagi uchta o‘yinda bitta gol va bitta golli uzatmaga mualliflik qilgan. FK Dallas. Ondrášek 2018-yilning 18-dekabrida Major League Soccerning Dallas klubi bilan shartnoma imzoladi. Viktoria Plzeň. 2020-yil 13-sentabrda Ondrášek nomaʼlum toʻlov evaziga Viktoria Plzeň bilan shartnoma imzoladi. FCSB. Ondrášek Ruminiya Liga 1 klubi FCSB bilan 2021-yil 28-iyun kuni shartnoma imzolagan. 29-iyul kuni klub xoʻjayini Gigi Becali klubda bor-yoʻgʻi bir oy oʻynagach Ondrášek bilan shartnomani bekor qildi. Tromsø ILga qaytish. 2021-yil 30-avgust kuni Tromsø IL Ondrášek klub bilan shartnoma imzolaganini eʼlon qildi. Wisła Krakówga qaytish. 2021-yil oxirida Tromsøni tark etib, 2022-yilning 7-yanvarida polshaliklar futbolchi bilan bir yarim yillik shartnoma imzolab, Wisła Krakówga qaytdi. Xalqaro faoliyati. 2019-yil 2-oktabr kuni Ondrášek Angliyaga qarshi UEFA Yevro-2020 saralash o‘yiniga ilk bor chaqiruv oldi. 11-oktabr kuni xalqaro maydondagi debyutida zaxiradan maydonga tushdi va Chexiya terma jamoasi Angliya ustidan 2:1 hisobida g‘alaba qozondi. Yutuqlari. Individual